CELEX: 62014CN0538
Language: el
Date: 2014-11-26 00:00:00
Title: Υπόθεση C-538/14: Προσφυγή της 26ης Νοεμβρίου 2014 — Ευρωπαϊκή Επιτροπή κατά Φινλανδίας

2.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 34/15
            
         Προσφυγή της 26ης Νοεμβρίου 2014 — Ευρωπαϊκή Επιτροπή κατά Φινλανδίας
   (Υπόθεση C-538/14)
   (2015/C 034/17)
   Γλώσσα διαδικασίας: η φινλανδική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: I. Koskinen και D. Martin)
   
      Καθής: Δημοκρατία της Φινλανδίας
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η Δημοκρατία της Φινλανδίας, παραλείποντας να ορίσει φορέα υπεύθυνο για την εκτέλεση, στον επαγγελματικό τομέα, των καθηκόντων που προβλέπονται στο άρθρο 13 της οδηγίας 2000/43/ΕΚ του Συμβουλίου, της 29ης Ιουνίου 2000, περί εφαρμογής της αρχής της ίσης μεταχείρισης προσώπων ασχέτως φυλετικής ή εθνοτικής τους καταγωγής (1), και παραλείποντας να εξασφαλίσει την εκτέλεση στην πράξη των καθηκόντων αυτών, παρέβη τις υποχρεώσεις που υπέχει από το άρθρο 3, παράγραφος 1, και το άρθρο 13 της οδηγίας·
            
         
               —
            
            
               να καταδικάσει τη Δημοκρατία της Φινλανδίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Κατά το άρθρο 3, παράγραφος 1, της οδηγίας 2000/43/ΕΚ περιλαμβάνεται στο πεδίο εφαρμογής της εν λόγω οδηγίας και ο επαγγελματικός τομέας. Κατά το άρθρο 13 αυτής, κάθε κράτος μέλος ορίζει έναν ή περισσότερους φορείς για την προώθηση της αρχής της ίσης μεταχείρισης όλων των ατόμων χωρίς διακρίσεις λόγω φυλετικής ή εθνοτικής καταγωγής, και διασφαλίζει ότι ένας τουλάχιστον από τους οριζόμενους φορείς είναι αρμόδιος για τα προσδιοριζόμενα στην εν λόγω διάταξη ζητήματα και καθήκοντα που αφορούν τον εργασιακό τομέα. Δεδομένου ότι η φινλανδική νομοθεσία δεν όρισε κάποιον φορέα αρμόδιο για τα προβλεπόμενα στο άρθρο 13 της οδηγίας 2000/43/ΕΚ καθήκοντα που αφορούν τον εργασιακό τομέα, η Δημοκρατία της Φινλανδίας παρέλειψε να συμμορφωθεί προς τις υποχρεώσεις που υπέχει από το άρθρο 3, παράγραφος 1, και το άρθρο 13 της οδηγίας 2000/43/ΕΚ.
   
      (1)  ΕΕ L 180, σ. 22.